**Éves összefoglaló ellenőrzési jelentés**

**Martfű Város Önkormányzatánál és költségvetési szerveinél**

**2017. évben végzett belső ellenőrzésekről**

Az önkormányzatok belső ellenőrzését Magyarország helyi önkormányzatairól szóló 2011. évi CLXXXIX. törvény, az államháztartásról szóló 2011. évi CXCV. törvény, és a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) sz. Kormányrendelet (továbbiakban Bkr.) szabályozza.

**Vezetői összefoglaló**

**A Bkr. 48.§ a) pontja alapján a belső ellenőrzés által végzett tevékenység bemutatása az alábbiak szerint:**

**A belső ellenőrzés kötelezettsége**

Martfű VárosÖnkormányzatánál az ellenőrzésre vonatkozó jogszabályi felhatalmazást Magyarország helyi önkormányzatairól szóló 2011. évi CLXXXIX. törvény, az államháztartásról szóló 2011.évi CXCV. törvény, az államháztartásról szóló törvény végrehajtásáról rendelkező 368/2011. ( XII. 31.) sz. Kormányrendelet és a költségvetési szervek belső ellenőrzéséről és belső kontrollrendszeréről szóló 370/2011. (XII. 31.) sz. Kormányrendelet (a továbbiakban: Bkr.) nyújtotta.

A közpénzek felhasználásában részt vevő államháztartási szervezetek kötelesek belső ellenőrzési rendszert működtetni abból a célból, hogy bizonyosságot nyújtsanak az általa kiépített és működtetett pénzügyi irányítási és kontroll rendszerek megfelelősségét illetően.

A fenti előírásoknak megfelelve **Martfű** **Város Önkormányzata vonatkozásában a Jegyző külső szakértő bevonásával gondoskodott a jogszabályi előírásoknak megfelelő belső ellenőrzési rendszer kiépítéséről és működtetéséről.**

A helyi önkormányzat belső ellenőrzése keretében gondoskodni kell a **felügyelt költségvetési szervek ellenőrzéséről is.**

A belső ellenőrzés jogszabályi kötelezettségének megfelelően, támogatja a stratégiai célok meghatározását. Módszeresen értékeli, illetve fejleszti a hivatali monitoring, a kontrolling és a minőségbiztosítás hatékonyságát.

**A belső ellenőrzés szabályszerűen, az ellenőrzési tervben meghatározott feladatait ellátva működött.**

A belső ellenőrzés 2017. évben is kiemelt feladatot kapott az önkormányzat, illetve a kapcsolódó szervek gazdálkodása tekintetében. A belső ellenőrzés közvetlenül az elsőszámú vezetőnek, a jegyzőnek van alárendelve, így támogatva a jegyző munkáját. A 2017. évi ellenőrzési feladatokról **belső- és felügyeleti ellenőrzési munkaterv** készült.

A belső ellenőrzés kiterjed a Martfűi Városfejlesztési Nonprofit Kft-re

**a) A belső ellenőrzés által végzett tevékenység bemutatása önértékelés alapján:**

**aa) Az éves belső ellenőrzési tervben foglalt feladatok teljesítésének értékelése**

Az önkormányzat és felügyelete alá tartozó költségvetési szervek, valamint Nonprofit Kft 2017. évi belső ellenőrzési feladatait külső erőforrás- HEXAKR KFT- igénybevételével biztosították.

A belső vizsgálat a vonatkozó jogszabályoknak megfelelően, Martfű Város Önkormányzatának 2017. évi ellenőrzési terve, valamint az ellenőrzési megbízólevelek és ellenőrzési programok alapján történt.

A tervezés kockázatelemzése kiterjedt minden olyan területre, amely a szabályos és a jogszabályi változásoknak megfelelő működést segíti és kontrollálja. A kockázatelemzés a vonatkozó szakirodalom által javasolt értékelési szempontok alapján történt.

A tervezés a Polgármester, illetve a Jegyző igényeinek figyelembe vételével, kockázatelemzéssel megalapozottan történt.

A Képviselő-testület 179/2016.(XI.24.) határozatával elfogadott 2017. évi belső- és felügyeleti ellenőrzési munkatervben az alábbi - külső szakértővel ellátott- belső (pénzügyi) ellenőrzési feladatok kerültek meghatározásra:

|  |  |  |  |  |
| --- | --- | --- | --- | --- |
| **ellenőrzés tárgya** | **ellenőrzési időszak** | **ellenőrzési napok száma** | **ellenőrzés típusa** | **ellenőrzött szerv megnevezése** |
| A Martfűi Városfejlesztési Nonprofit KFT-nél  az önkormányzati támogatás felhasználásának ellenőrzése | 2016.01.01.-2016.12.31-ig | 2 | szabályszerűségi, pénzügyi | Martfűi Városfejlesztési Nonprofit Kft. |
| A Martfű Város Önkormányzatánál, Martfűi Művelődési Központ és Könyvtárránál a kötelezettségvállalások esetén az utalványozás, ellenjegyzés, érvényesítés, szakmai teljesítés szabályszerűségének vizsgálata | 2017.01.01.-2017.06.30-ig | 2 | szabályszerűségi | Martfű Város Önkormányzata, Martfűi Művelődési Központ és Könyvtár |

A Martfűi Polgármesteri Hivatal ellenőrzései

|  |  |  |  |  |
| --- | --- | --- | --- | --- |
| **ellenőrzés tárgya** | **ellenőrzési időszak** | **ellenőrzési napok száma** | **ellenőrzés típusa** | **ellenőrzött szerv megnevezése** |
| Termőföld hirdetmények közzétételi eljárás szabályszerűsége | 2017.01.01-05.31. | 1 | szabályszerűségi | Martfűi Polgármesteri Hivatal |
| Ügyiratok kezelése szabályszerűségének vizsgálata | 2017.01.01-07.31. | 1 | szabályszerűségi | Martfűi Polgármesteri Hivatal |
| Települési támogatásokkal kapcsolatos eljárás szabályszerűsége | 2017.01.01.-10.31. | 1 | szabályszerűségi | Martfűi Polgármesteri Hivatal |
| Közterületek rendeltetésétől eltérő használatának engedélyezése | 2017.01.01.-08.31. | 2 | szabályszerűségi | Martfűi Polgármesteri Hivatal |
| Önkormányzati utak, járdák műszaki állapotának felülvizsgálata | 2017.04.25-04.27 | 3 | műszaki | Martfű Város Önkormányzata |
| Napelemek működésének vizsgálata | 2012.01.01-2016.12.31. | 5 | műszaki | Martfű Város Önkormányzata |
| Temető üzemeltetésének vizsgálata | 2017.09.08. | 1 | szabályszerűségi | Martfű Város Önkormányzata |

Magyar Államkincstár Jász-Nagykun-Szolnok Megyei Igazgatóság Államháztartási iroda által végzett ellenőrzések

|  |  |  |  |  |
| --- | --- | --- | --- | --- |
| **ellenőrzés tárgya** | **ellenőrzési időszak** | **ellenőrzési napok száma** | **ellenőrzés típusa** | **ellenőrzött szerv megnevezése** |
| Kiegészítő támogatás az Óvodapedagógusok minősítéséből adódó többletkiadáshoz | 2016.01.01.-12.31. | 39 | szabályszerűségi, pénzügyi | Martfű Város Önkormányzata |
| Központi költségvetés IX. fejezetéből származó Önkormányzati támogatások 2016. évi elszámolása | 2016.01.01-13.31. | 43 | szabályszerűségi, pénzügyi | Martfű Város Önkormányzata |

**Az ellenőrzések célja:**

* annak megállapítása, hogy a közfeladat ellátásra átadott támogatás elszámolása az önkormányzati határozatok, illetve a törvényi előírásoknak megfelelően történik-e,
* annak megállapítása, hogy a bizonylati elvvel, az okmányfegyelemmel, a gazdálkodással kapcsolatos jogkörök gyakorlásával, valamint a bizonylatok alaki illetve jogszabályi megfeleltetésével összefüggésben a feladatok végzése  során betartják-e a jogszabályi és a Gazdálkodási szabályzatban meghatározott előírásokat.

**ab) A bizonyosságot adó tevékenységet elősegítő és akadályozó tényezők bemutatása**

A belső ellenőrzési feladatok ellátását a HEXAKER KFT ellenőre végezte el, aki a Bkr.24. §-ban meghatározottak szerinti végzettséggel rendelkezik. Az államháztartásról szóló 2011. évi CXCV. törvény 70. § (5) bekezdésének megfelelően a belső ellenőrzést végzők nyilvántartásában szerepel.

A HEXAKER KFT nevében eljáró belső ellenőr regisztrációs számmal rendelkezik.

Képzettsége, gyakorlata a költségvetési szervek belső kontrollrendszeréről és belső ellenőrzéséről szóló 370/2011. (XII.31.) Kormányrendelet 24. §-ában előírtaknak megfelel.

A Nemzeti Adó-és Vámhivatal Képzési, Egészségügyi és Kulturális Intézete által kiadott tanúsítványa szerint az ÁBPE – továbbképzés I. szakmai továbbképzés - vizsgával záródó – követelményeit a jogszabálynak megfelelően 2008. évben teljesítette.

Teljesítette továbbá két évente, legutóbb 2016. évben az ÁBPE szakmai továbbképzés követelményeit „államháztartási számvitel” témakörben, melyről a T-16IIBUDASZBK-01/1854/2016. sz. tanúsítványa rendelkezésre áll.

Magánszemélyként részt vett a könyvvizsgálók, adótanácsadók szabadon választott képzésein.

**ac) Tanácsadói tevékenység bemutatása**

Dokumentált tanácsadói tevékenység 2017. évben nem történt.

**ad) A belső ellenőrzési egység és a belső ellenőr szervezeti és funkcionális** **függetlenségének biztosítása**

A belső ellenőrzési feladatellátás a HEXAKER KFT. belső ellenőre által valósult meg, ezáltal biztosítva a feladatköri és szervezeti függetlenséget. A belső ellenőrzés funkcionális függetlensége 2017. évben teljes körűen biztosított volt. Az ellenőrzési tevékenységen kívül más feladatba a belső ellenőrzési vezető nem volt bevonva.

**Összeférhetetlenségi esetek**

A belső ellenőrzés során összeférhetetlenségi eset nem fordult elő. A hivatalnál a jegyző, polgármester és a belső ellenőr között nézetletérés, szakmai konfliktus nem merült fel.

**A belső ellenőri jogokkal kapcsolatos esetleges korlátozások bemutatása**

A belső ellenőrzés során a Bkr. 25.§ a)-e) pontjaiban megfogalmazott jogosultságokkal kapcsolatos problémák, korlátozások nem történtek.

**A belső ellenőrzés végrehajtását akadályozó tényezők**

A belső ellenőrzés végrehajtását akadályozó tényező nem volt. Az ellenőrzések fontosabb megállapításai tekintetében a jegyző és az intézményvezető (ügyvezető igazgató) átvették a jelentéseket, amelyről a polgármester is értesült.

**Az ellenőrzések nyilvántartása**

Az elvégzett belső ellenőrzésekről a Bkr. 50. § szerinti nyilvántartás vezetése, valamint az ellenőrzési dokumentumok megőrzése, illetve a dokumentumok és adatok szabályszerű, biztonságos tárolása a HEXAKER KFT irodáján, illetve a Martfű Polgármesteri Hivatalnál történik. A hivatal a belső ellenőrzés jelentéseit papír alapú formában tartja nyilván.

**Az ellenőrzési tevékenység fejlesztésére vonatkozó javaslatok**

Az ellenőrzés célja a hiányosságok, kockázatok feltárása az ellenőrzött folyamatok működésének javítása érdekében, valamint a vizsgálatok során folyamatos feladatként jelen van a rendszer fejlesztése.

**b.) A belső kontrollrendszer szabályszerűségének, gazdaságosságának, hatékonyságának és eredményességének növelése, javítása érdekében tett fontosabb javaslatok**

Az elmúlt évben elvégzett belső ellenőrzésről, az ellenőrzési jelentés részletes megállapításairól a következő pontban adunk tájékoztatást a Képviselő-testületnek, mely bővebb értékelést mutat a belső kontrollrendszer működéséről.

A vizsgálati jelentések készítése a már évek óta kialakított gyakorlat alkalmazásával történik. A vizsgálati jelentéstervezetek minden alkalommal egyeztetésre kerültek. Indokolt esetben a szükséges módosítás elvégzése után, a vizsgálati jelentés jegyzői és Pénzügyi Iroda vezetői jóváhagyással véglegessé vált.

Kidolgozott nyomon követési eljárás nincs. Az éves tervezéskor a korábban elvégzett vizsgálatok eredményeként megfogalmazott intézkedések számba vétele is megtörténik, mely indokolt esetben az utóvizsgálat szükségszerűségét meghatározza. A határidőkről, végrehajtásról és hasznosulásról - az esetleges utóvizsgálatokon túl- az ellenőrzöttek kötelező beszámolója nyújthat információt.

**ba) Az ellenőrzések összefoglalója:**

**1. A Martfűi Városfejlesztési Nonprofit KFT-nél a 2016. évi önkormányzati támogatás felhasználásának szabályszerűségi és pénzügyi ellenőrzése során az alábbiakat állapítottuk meg:**

* Az elszámolás alapját képező hitelesített számviteli bizonylatok az előírt alaki és tartalmi követelményeknek megfelelnek
* A 2016. évi tényleges közfeladat ellátási költségek kimutatása - kisebb hibáktól, pontatlanságoktól eltekintve- a mintavételes ellenőrzés alapján a lényeges és jelentős hibáktól mentes.

**Javaslatként a belső ellenőrzési jelentés az alábbiakat tartalmazza:**

* A Nonprofit KFT **Szervezeti és Működési Szabályzatának** testületi jóváhagyását
* A főtevékenységi feladatok (ingatlan, hulladék, település ellátás) közötti közvetlen és általános költség megosztás előírásainak, analitikai kimutatásainak (szakmai igazolások) **a KFT belső szabályzataiban (számviteli szabályzat, önköltség számítási szabályzat)** történő meghatározását,
* A beruházási, a felújítási, a terv szerinti, a terven felüli értékcsökkenési, selejtezési költségek a kompenzáció számításnál alkalmazandó szabályainak írásbeli rögzítését az átadott eszközökre vonatkozóan,
* A kalkulációs táblák és a főtevékenységi költségeket tartalmazó főkönyvi számlák egyeztetési szabályainak meghatározását.

**2. Martfű Város Önkormányzatánál és a Martfűi Művelődési Központ és Könyvtárnál a kötelezettségvállalások Gazdálkodási Szabályzat szerinti szabályszerűségi ellenőrzése során az alábbiakat állapítottuk meg:**

* A Martfű Város Önkormányzatának Polgármesteri Hivatala a gazdálkodással – így különösen **a** **kötelezettségvállalás, a pénzügyi ellenjegyzés, a teljesítésigazolás, az érvényesítés, utalványozás** gyakorlásának módjáról, eljárási és dokumentációs részletszabályairól megalkotta a Gazdálkodási Szabályzatát,
* A számviteli bizonylatok az előírt alaki és tartalmi követelményeknek megfelelnek
* A pénztári és a banki nyilvántartások teljes és zártkörű rendszerének, a bizonylati és okmányfegyelemnek a vizsgálatát a szúrópróbaszerűen kiválasztott 2017. március havi bizonylatok alapján végeztük el, melynek során hiányosságot nem tapasztaltunk,
* Az utalványozás, érvényesítés, teljesítés igazolás, pénzügyi ellenjegyzés a keltezés feltüntetésével minden esetben megtörtént, a Polisz 2000 számítógépes programmal előállított utalványlapokon,

**Javaslatként a belső ellenőrzési jelentés az alábbiakat tartalmazza:**

* A **Gazdálkodási Szabályzat** mellékletét képező **nyilvántartás naprakész vezetését** a kötelezettségvállalásra, utalványozásra, ellenjegyzésre, teljesítésigazolásra, érvényesítésre feljogosított személyekről az Ávr. 60. § (3) bekezdésére figyelemmel így a személyi változásokat és a megszűnés dátumát illetően is.
* A jogkörgyakorlásnál az intézményi banki utalványlapokon **az időbeli sorrendiség betartását,** annak ellenőrzését.

Az ellenőrzések során büntető-, szabálysértési, kártérítési, illetve fegyelmi eljárás megindítására okot adó cselekmény, mulasztás, vagy hiányosság gyanúja nem merült fel.

2017. évben soron kívüli ellenőrzésre nem került sor az önkormányzatnál.

**3. A Polgármesteri Hivatal ellenőrzésének összefoglalója**

* a termőföldek hirdetményeinél a határidőket betartották a jogszabályban előírt nyomtatványokat használták a hirdetmény a jogszabályok betartásával folytak.
* az ügyiratok kezelése szabályszerűségének vizsgálata során megállapítást nyert, hogy az elektronikus levelek iktatása még nem teljesen zökkenőmentes további, az ilyen leveleket azonnal továbbítani kell az iktatóba.
* települési támogatásokkal kapcsolatos vizsgálat során megállapítható, hogy kitöltött kérelmek alapján megfelelő mellékletekkel ellátva került benyújtásra, a határozatok megfelelő határidőben történt. a határozatot postai úton megküldték, a tértivevény az ügyiratban megtalálható a jogerőre emelkedés után, az irattárba helyezik a támogatás ügyiratait.
* a közterület rendeltetéstől való használat engedélyezése során nem mert fel probléma a vizsgált időszakban.
* Martfű belterületén meglévő utak járdák műszaki állapotának felülvizsgálata során rögzítésre kelültek a legfontosabb felújítási és építési feladatok.
* A napelemek működésének során megállapítható, hogy az kivitelezés során megállapított teljesítmények reálisak voltak, műszakilag jó állapotban van az összes napelem, netes felületről követhető a termelt energia mennyisége, a kisebb teljesítmény a tájolásnak és a nagyobb fák árnyékolásának köszönhető.
* a temető üzemeltetés vizsgálata során megállapítható, hogy az üzemeltetése a közszolgáltatási szerződésben foglaltak szerint történik.

**4. A Magyar Államkincstár ellenőrzésének összefoglalója**

**-** az óvodapedagógusok támogatásának ellenőrzése során eltérést nem keletkezett, a támogatás összegét a megfelelő feladatra használta fel az Önkormányzat

**-** a 2016. évi állami támogatást megfelelő, eltérést nem találtak az ellenőrzés során

**bb) A belső kontrollrendszer öt elemének értékelése**

**1./ Kontrollkörnyezet:**

A kontrollkörnyezet az irányelveket, az eljárásokat és a különböző szabályzatokat foglalja magába.

A jegyző, valamint a gazdasági vezetői feladatokat ellátó köztisztviselő a Bkr. 12 § -ban előírt kötelező belső kontrollal kapcsolatos képzési rendszerben nem vettek részt 2017. évben.

**2./ Kockázatkezelés:**

Az adott szervezet, adott terület kockázatának azonosításáért az adott terület vezetője a felelős, az önkormányzatra és költségvetési szerveire vonatkozó kockázatkezelési szabályzat összeállításáért a jegyző felelős. Az éves ellenőrzési tervek összeállítását kockázatelemzés is megelőzte 2017.évre, melyet a 179/2016.(XI.24.) határozattal elfogadott előterjesztés tartalmaz.

**3./ Kontrolltevékenységek:**

A kontroll tevékenységek azok a szabályozások és eljárásrendek, amelyek biztosítják, hogy a vezetés által megfogalmazott célokat és elvárásokat a költségvetési szervek érintett területein megértsék. A kontrolltevékenységek a folyamatba épített előzetes és utólagos vezetői ellenőrzés keretében fejtik ki hatásukat.(FEUVE). A belső szabályzatok felülvizsgálata a pénzügyi- gazdasági területre vonatkozóan - a belső ellenőrzés javaslatainak figyelembevételével- folyamatosan megtörténik.

**4. Információ és kommunikáció**

Az alkalmazottak a munkájuk végzéséhez szükséges információkhoz maradéktalanul és időben hozzáférhetnek mind az önkormányzati hivatalban, mind a költségvetési szerveknél.

A külső partnerekkel folytatott horizontális és vertikális kommunikáció alapvető szabályai működnek.

**5./ A szervezeti célok megvalósításának monitoringja:**

A jogszabályi előírás alapján minden költségvetési szervnek ki kell alakítania egy olyan monitoring rendszert (vezetői információs rendszert), amelynek alapján a szervezet valamennyi tevékenységének minden szakasza értékelhető, és megfelelő jelzést ad a szükséges intézkedések meghozatalára.

A belső kontrollrendszer működéséről **a beszámolás a belső ellenőrzési jelentések és az éves összefoglaló ellenőrzési jelentésben történik**. A monitoring részletes értékelését jelen beszámolóban leírtak tartalmazzák.

**c) Intézkedési tervek megvalósítása**

A javaslatok érvényesítésére a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Kormányrendelet 45. §.(1)-(3) bekezdései értelmében a belső ellenőri jelentés záradékában a jegyző 8 napon belül intézkedési terv készítésére és a szükséges intézkedések foganatosítására tett nyilatkozatot.

Martfű, 2018. április 9.

Dr. Papp Antal

polgármester